Ceraiya

Ceraiya ialah tajuk bagi siri drama Internet yang disiarkan oleh gua.com.my sempena menyambut bulan Ramadan 1429H (2008M).
 Watak 
KP (Tony Eusoff) dan Niki (Melissa Maureen Rizal)Pasangan suami isteri yang agak tenat hubungan mereka sehingga hendak bercerai.
Bustamam (Riz Ainuddin)Rakan sekerja KP.
Aish (Delila Adnan)Rakan sekerja Niki.
Ayah Niki (Naiem Ghalili)
Ibu Niki (Nor Albaniah)
Mak KP (Kismah Johar)
Hulk Hogan (Yang Kassim)
Pakcik Horny (Sani Sudin)

 Episod 
 #  Tarikh keluaran  Sinopsis 1  1 September 2008  Sehari sebelum puasa KP dan Niki meluahkan rasa kepada rakan pejabat mereka. Pada waktu sahur ganti puasa, KP tidak percaya isteri sendiri masak untuk diri sendiri sahaja. 2  2 September 2008  KP dan Niki masih lagi meleterkan keburukan sesama sendiri di hadapan rakan masing-masing. Di tengah hari sebelum bermulanya puasa, Niki meluahkan hasratnya untuk bercerai. 3  3 September 2008  Setelah setengah bulan berpuasa, pertelingkahan antara mereka masih lagi berlarutan. Mereka bersepakat untuk memberitahu ibu bapa Niki tentang keputusan mereka, namun lain pula jadinya. 4  4 September 2008  Lebaran kian menjelang; KP dan Niki buntu untuk mendapatkan cara yang terbaik untuk berterus terang kepada ibu bapa masing-masing mengenai hubungan mereka. 5  5 September 2008  Pergaduhan antara mereka masih lagi berlarutan hingga sehari sebelum raya, sehingga pula terpaksa memandu kereta masing-masing. 6  8 September 2008  KP cuba bermaaf-maafan dengan Niki sambil mengimbas kembali peristiwa 'Insiden Sate' dua bulan sebelumnya. 7  9 September 2008  Akhirnya KP dan Niki menaiki kereta bersama. Selama berjam-jam mereka hingar-bingar dalam kereta. 8  10 September 2008  Niki yang memandu kereta telah menuju ke arah yang salah. Tiba di satu tempat, Niki memberhentikan kereta di tengah jalan. 9  11 September 2008  Niki mempertikaikan tentang KP yang tidak pernah mempertahankannya dalam apa jua keadaan pun. Tiba-tiba telefon KP berdering, maka terpaksalah KP melayan ibunya yang garang. 10  12 September 2008  Mereka menyambung perjalan dan masih bertengkar. Cerita sebenar disebalik kelewatan Niki sampai pada hari pernikahan mereka pun terbongkar. 11  15 September 2008  Tiba-tiba seorang pakcik tua menahan kereta mereka seperti ingin menumpang. Niki meminta KP memberhentikan kereta itu dan membenarkan pakcik tua itu menumpang mereka. Rupa-rupanya pakcik ini ramai isterinya, maka gelarannya Pakcik Horny. 12  16 September 2008  Pakcik Horny masuk ke dalam kereta. Niki dan KP cuba beramah mesra dengan Pakcik Horny itu. Mereka terkejut kerana Pakcik Tua itu amat gatal seperti orang amat pelik. Pakcik Tua mengajak mereka menghantarnya ke sebuah rumah. 13  17 September 2008  Pakcik Horny makin menunjukkan kegatalannya dan cuba meneka Niki hamil. Niki dan KP mula lemas dengan Pakcik Horny lalu mencari jalan untuk meninggalkannya.  14  18 September 2008  Pakcik Horny yang gatal berjaya ditinggalkan. Kini Niki dan KP berdua semula lalu menyambung perjalanan mereka. Mereka terpaksa berbuka puasa dalam kereta setelah sesat jalan sepanjang hari. 15  19 September 2008  Pakcik Horny berjaya mengejar mereka semata-mata untuk mendapatkan kembali kaki palsunya yang tertinggal dalam kereta mereka. KP dan Niki akhirnya berbaik-baik setelah mengetahui Niki mengandung. Pada pagi Syawal mereka pun tiba di rumah ibu KP.

Kategori:Siri televisyen internet
Kategori:Drama Melayu